પશ્ચિમ બંગાળ સરકારના અધિકાર ક્ષેત્રમાં આવતા તમામ સંસ્થાનોને પશ્ચિમ બંગાળની સરકાર તરફથી નિર્દેશ આપવામાં આવ્યા છે કે, તેઓ યુજીસીના આ સર્ક્યુલરને અવગણે. પશ્ચિમ બંગાળન શિક્ષણ મંત્રી પાર્થા ચેટર્જીએ કહ્યું કે, કેન્દ્ર સરકાર રાજ્યને જાણકારી આપ્યા વિના આ પ્રકારનું કામ ન કરી શકે. રાજ્ય સરકારની પરવાનગી વિના કે રાજ્ય સરકારને સૂચિત કર્યા વિના આવું કામ ન કરી શકાય. અમે આ વાત નહીં સ્વીકારી શકીએ. આ સંપૂર્ણ રીતે શિક્ષણનું ભગવાકરણ કરવા જેવું કહેવાય. કોલેજ અને વિશ્વવિદ્યાલય યુજીસીના આ સર્ક્યુલર આવ્યા બાદ આશ્ચર્યચકિત છે. અમે સંસ્થાનને લોકોને સ્પષ્ટ શબ્દોમાં જણાવ્યું છે કે, યુજીસીના નિર્દેશોનું પાલન કરવાની કોઇ જરૂર નથી.